proxectonos/corpus_dominio_legal_administrativo_tmp huggingface dataset:
15/11/2019 | Administración LocalMunicipal
As Pontes de García Rodríguez
Xestión Tributaria
Anuncio de exposición provisional de modificación da oOdenanza fiscal IBI

ANUNCIO Anuncio de exposición ao público do acordo sobre modificación de ordenanzas municipais O Pleno do Concello, en sesión extraordinaria urxente celebrada o día 29 de outubro de 2019, adoptou, entre outros, o seguinte acordo de aprobación con carácter provisional: – Modificación da Ordenanza fiscal número 1, que regula o Imposto sobre bens inmobles. De acordo co establecido no artigo 17 puntos 1 e 2 do Texto refundido da Lei reguladora das facendas locais aprobado polo RDL 2/2004, do 5 de marzo, o devandito expediente sobre modificación de ordenanzas fiscais, relativo á aprobación provisional, queda exposto ao público polo prazo de trinta días hábiles, contados dende o día seguinte ao da publicación deste anuncio no Boletin Oficial da Provincia. Durante este prazo todos os que teñan a condición de interesados, segundo o establecido no artigo 18 do devandito texto legal, poderán examinar o expediente nas oficinas do Servizo de Xestión Tributaria e presentar as reclamacións que se estimen oportunas. Transcorrido o prazo de exposición pública, o Pleno do Concello adoptará o acordo definitivo que proceda, resolvendo as reclamacións que se teñan presentado e aprobando a redacción definitiva da ordenanza. No caso de que non se teñan presentado reclamacións, o acordo ata entón provisional entenderase definitivamente adoptado, sen necesidade de novo acordo plenario. As Pontes de García Rodríguez, 13 de novembro de 2019. O concelleiro delegado da Área de Urbanismo e Coordinación do Goberno Antonio Alonso Román
15/11/2019 | Administración LocalMunicipal
Cerdido
Aprobación do Plan municipal de prevención e defensa contra os incendios forestais

Con data 28 de maio de 2019, Seaga, en virtude do establecido no devandito Convenio de Colaboración, remitiu ao Concello de Cerdido o Plan municipal de prevención e defensa contra os incendios forestais do Concello de Cerdido elaborado pola Seaga en maio de 2019. Informe favorable sobre o plan municipal de prevención e defensa contra incendios forestais do Concello de Cerdido asinado o dia 23/09/2019 polo subdirector xeral de Prevención, da Dirección xeral de defensa do Monte da Xunta de Galicia. Ao abeiro do establecido no artigo 82 da Lei 39/2015 iniciouse un trámite de audiencia pública anunciada no BOP do dia 08.10.2019 e na sede electrónica do Concello por prazo de vinte días sen que sen que produxera ningunha alegación. anunciado no BOP do dia 08.10.2019 e na sede electrónica do Concello. Artigo 16.5 da Lei 3/2007, de prevención e defensa contra os incendios forestais de Galicia. Artigo 21.1. s) da Lei 7/1985, de 2 de abril, Reguladora das Bases do Réxime Local. Lei 39/2015 de Procedemento Administrativo Común das Administracións Públicas. Primeiro: Aprobar o plan municipal de prevención de incendios do Concello de Cerdido, informado favorablemente o dia 23.09.2019 pola Consellería do Medio Rural. Segundo: Ao abeiro do disposto no artigo 45 da Lei 39/2015 procede publicar no Boletín Oficial da Provincia a Resolución de aprobación do Plan Municipal de Prevención de Incendios, así como na sede electrónica do Concello de Cerdido. RECURSOS: Contra a presente resolución, que pon fin a vía administrativa, poderase interpoñer potestativamente o recurso de reposición ante o órgano que ditou o acto no prazo dun mes dende o dia seguinte o da súa notificación ou ben o recurso contencioso-administrativo ante o Xulgado do contencioso-administrativo de Ferrol no prazo de dous meses contados dende o día seguinte a da súa notificación, sen prexuízo de interpoñer os recursos que estime máis axeitados. Cerdido, 12 de novembro de 2019 O Alcalde, Benigno Galego castro
15/11/2019 | Administración LocalMunicipal
Ordes
Aprobación definitiva de expediente de modificación de créditos 1PSC 2019. Publicación resumo por capítulos

ANUNCIO Aprobación definitiva expediente de modificación de créditos 1PSC/2019. Publicación resumo por capítulos O Pleno corporativo municipal, en sesión extraordinaria de data 18 de outubro de 2019, aprobou inicialmente o expediente de modificación de créditos: suplemento de crédito n.º 1PSC/2019. O citado expediente permaneceu exposto ao público durante quince días hábiles nas dependencias da secretaría municipal, tras a publicación levada a cabo no BOP número 201, do 22 de outubro de 2019. Durante o período de exposición pública non se rexistraron reclamacións contra o acordo de aprobación inicial do citado expediente, en consecuencia, e de conformidade co establecido nos artigos 169.3 e 177.2 do Real decreto lexislativo 2/2004, do 5 de marzo, faise pública a aprobación definitiva do expediente de modificación de créditos: suplemento de crédito n.º 1PSC/2019 e procédese á publicación do seu resumo por capítulos, que se detalla a continuación: O que se publica para os efectos previstos na normativa citada, facendo constar que contra a aprobación definitiva poderá interpoñerse directamente recurso contencioso-administrativo, segundo establece o artigo 171 do Real decreto lexislativo 2/2004, do 5 de marzo, ante a sala correspondente do Tribunal Superior de Xustiza de Galicia, no prazo de dous meses, contados a partires da data de aprobación definitiva, ben se produza a dita aprobación de forma expresa ou tácita. Ordes, 14 de novembro de 2019. O alcalde José Luis Martínez Sanjurjo
15/11/2019 | Administración LocalMunicipal
A Laracha
Conta xeral do Concello da Laracha 2018

EDICTO Formulada e rendida a conta xeral deste Concello correspondente ó exercicio de 2018, e informada pola Comisión Especial de Contas en sesión celebrada o día 13 de novembro de 2018, exponse ao público, na Secretaría do Concello, por espacio de quince días hábiles, contados a partir do día seguinte ao da inserción do presente edicto no Boletín Oficial da Provincia, co obxecto de que os interesados poidan presentar reclamacións, reparos ou observacións durante o mencionado prazo e oito días máis, de conformidade co disposto no artigo 212 do Real Decreto Lexislativo 2/2004 polo que se aproba o Texto Refundido da Lei reguladora das Facendas Locais. A Laracha, 13 de novembro de 2019. O alcalde José Manuel López Varela
15/11/2019 | Administración LocalMunicipal
Cambre
Modificación puntual da relación de postos de traballo

Na sesión ordinaria do Pleno do Concello de Cambre celebrada o día 31 de outubro do presente ano se aprobou definitivamente a modificación da ficha da relación de postos de traballo correspondente ao posto de xefe de sección de planeamento e xestión no que á súa denominación, funcións e retribucións complementarias se refire, pasando a denominarse arquitecto, suprimindo da súa descrición identificativa a función “dirixir a unidade técnica de urbanismo, dirixindo e supervisando os traballos do persoal adscrito a dita unidade” e incluíndo os documentos de xestión urbanística xunto aos de planeamento. De conformidade co artigo 127 do Texto Refundido das disposicións legais vixentes en materia de Réxime Local, aprobado por Real Decreto Lexislativo 781/1986, e artigo 202-3 da Lei 2/2015 do Emprego Público de Galicia, se procede á publicación da ficha da relación de postos de traballo correspondente a este posto cuxo contido foi modificado por dito acordo plenario: DESCRICIÓN IDENTIFICA: Exerce funcións de Arquitecto Municipal: redacción de documentos de planemaento e xestión urbanística de iniciativa municipal, informes técnicos sobre os de iniciativa privada e informes técnicos sobre proxectos de obra e valoracións. Control da actualización continua da cartografía municipal. Informes sobre situación urbanística do solo e edificacións. Xestión catastral. Cambre, 12 de novembro de 2019 A Concelleira delegada da área de Economía, Facenda e Recursos Humanos. P. D. (Res. Alcaldía 1323 do 01/07/2019) María Dolores Pan Lesta
15/11/2019 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Emprego e Economía Social
Calendario laboral ano 2020

Dando cumprimento ao disposto no artigo 37.2 do Estatuto dos traballadores (Real decreto lexislativo 1/1995, do 24 de marzo), nos artigos 45 e 46 do Real decreto 2001/1983, do 28 de xullo; e no Decreto 81/2019, do 27 de xuño (DOG núm.132, do 12 de xullo de 2019), polo que se determinan as festas da Comunidade Autónoma de Galicia para o ano 2020, esta Xefatura Territorial da Consellería de Economía, Emprego e Industria, elaborou para esta provincia da Coruña o calendario laboral, onde se determinan como inhábiles para o traballo, retribuídas e non recuperables, no ámbito dos respectivos concellos, as seguintes festas locais: O que se fai público no Boletín Oficial da Provincia para o seu debido cumprimento. A Coruña, 11 de novembro de 2019. O xefe territorial Isidoro Martínez Arca
15/11/2019 | Administración LocalMunicipal
Cariño
Corrección de anuncio Concilia Cariño Nadal 2019-2020

Detectado un erro no anuncio publicado no BOP n.º 214, do 11/11/2019, procédese á transcrición de novo anuncio correxido: 6.–OUTROS 6.1.–ESTABLECEMENTO DE PREZO PÚBLICO CONCILIA CARIÑO NADAL 2019. Visto o texto da xeral de prezos públicos do Concello, publicada no BOP n.º 231, do 07/12/2016. Vista a proposta e a memoria formuladas polo concelleiro de Cultura o 15/10/19, sobre a necesidade de establecer un prezo público pola prestación do servizo da actividade de campamento Concilia Cariño Nadal 2019-2020, que se realizará no Concello entre o 23 de decembro de 2019 e o 3 de xaneiro de 2020. Visto o informe económico-financieiro da Interventora de data 04/11/19. Visto o informe conxunto de Secretaría e Intervención de data 04/11/2019. Realizada a tramitación legalmente establecida, a Xunta de Goberno por unanimidade dos seus membros, e en votación ordinaria, ACORDA: PRIMEIRO.–Establecer o prezo público pola prestación do servizo da actividade de campamento Concilia Cariño Nadal 2019-2020, que se realizará no Concello entre o 23 de decembro de 2019 e o 3 de xaneiro de 2020. O feito do que deriva a obriga do pagamento é a asistencia dun menor ao citado campamento, e os suxeitos pasivos do prezo público son os pais/nais ou titores legais. O prezo por asistencia ao Campamento é de: 1.º membro da unidade familiar: 20 €, 2.º membro da unidade famliar: 17 €, 3.º e seguintes membros da unidade familiar: 15 €. SEGUNDO.–Autorizar o gasto con cargo á partida 231-22799 do orzamento municipal de 2018, actualmente prorrogado. TERCEIRO.–Publicar o establecemento deste prezo público no B. O. P. Cariño, 11 de novembro de 2019. O alcalde Asdo.: José M. Alonso Pumar
12/11/2019 | Administración LocalMunicipal
Fisterra
Orden de limpeza de fincas a nome de Ele-Tres Proinvest, S. L., sita na rúa San Roque de Fisterra

Ao ser imposible notificar a ELE-TRES PROINVEST, S. L., o inicio da tramitación do expediente de requirimento de traballos de xestión de biomasa na parcela que se localiza na rúa San Roque desta vila, con referencia catastral número 8315405MH7581N0001KX, realízase a notificación mediante a súa publicación no Boletín Oficial da Provincia e no taboleiro de anuncios do Concello do seu último domicilio coñecido, de acordo co artigo 44 da Lei 39/2015, de 1 de outubro, do Procedemento Administrativo Común das Administracións Públicas. Polo presente edicto, cítase, para que compareza nas dependencias deste concello, no prazo de dez días naturais, que comezarán a contar a partir do día seguinte ao da publicación deste edicto no Boletín Oficial da Provincia, aos efectos de ser notificado. Transcorrido o devandito prazo sen comparecer, a notificación entenderase producida a todos os efectos legais o día seguinte ao do vencemento do prazo sinalado. Fisterra, 5 de novembro de 2019 O Alcalde-Presidente Asdo. José Marcote Suárez
12/11/2019 | Administración LocalMunicipal
Noia
Secretaría
Aprobación inicial da Ordenanza reguladora da limpeza de terreos e protección contra incendios forestais do Concello de Noia

ANUNCIO APROBACIÓN INICIAL DA ORDENANZA REGULADORA “LIMPEZA DE TERREOS E PROTECCIÓN CONTRA INCENDIOS FORESTAIS DO CONCELLO DE NOIA” Faise público, dacordo ao establecido no art.49 da Lei 7/1985, do 2 de abril, reguladora das bases do réxime local, que o Pleno do Concello de Noia, en sesión celebrada o 31 de outubro de 2019, aprobou inicialmente a Ordenanza reguladora da limpeza de terreos e protección contra incendios forestais do Concello de Noia. A partires da publicación deste anuncio no Boletín Oficial da Provincia da Coruña ábrese o un período de información ao público e audiencia a todas as persoas interesadas de 30 días hábiles, durantes o cal poderán consultar o expediente na Secretaría do Concello de Noia, en horario de 8.00 a 15.00 horas, ou na sede eléctronica https://noia.sedelectronica. gal e presentar as reclamacións e suxestións que estimen oportunas. Noia, a 6 de novembro de 2019. O alcalde Asdo.: José Santiago Freire Abeijón
12/11/2019 | Administración LocalMunicipal
Ribeira
Aprobación inicial - modificación Ordenanza C2 prezo público prestación servizos culturais

O Pleno da Corporación, na sesión ordinaria celebrada o pasado 28 de outubro de 2019, adoptou o seguinte acordo: APROBACIÓN INICIAL, SE PROCEDE, MODIFICACIÓN ORDENANZA C2 PREZO PÚBLICO PRESTACIÓN SERVIZOS CULTURAIS Segundo o previsto nos artigos 17 do Real decreto lexislativo 2/2004, de 5 de marzo, polo que se aproba o Texto refundido da Lei reguladora das Facendas e locais, e 49 da Lei 7/1985, de 2 de abril, reguladora das bases do réxime local, este acordo inicial sométese a exposición pública por un prazo de trinta días hábiles a efectos de reclamacións e suxestións perante o Pleno, a contar dende a data de publicación do presente acordo no Boletín Oficial da Provincia. Riveira, a 6 de Novembro do 2019 O ALCALDE Asdo.- Manuel Ruiz Rivas
12/11/2019 | Administración LocalMunicipal
Santiago de Compostela
Urbanismo. Sección de Planeamento e Xestión
Anuncio relativo á ampliación dos usos autorizados na reserva dotacional RE-4. Polígono 3 do Plan parcial de Fontiñas

O Pleno da Corporación, na sesión ordinaria celebrada o día 24 de outubro de 2019, adoptou, entre outros, o seguinte acordo: â Ao abeiro do previsto nos artigos 42.2 da LSG e 65.7 do seu Regulamento, ampliar os usos dotacionais permitidos na reserva de equipamento RE-4 (polígono 3 de Fontiñas), autorizando, ademais dos propios de sistema de equipamento, o de aparcadoiro público. O acordo deberá adoptarse co voto favorable da maioría absoluta do número legal de membros da Corporación, e co asesoramento preceptivo do secretario xeral do Pleno municipal. O acordo publicarase no Diario Oficial de Galicia e no Boletín Oficial da Provincia.” Contra este acordo poderase interpoñer directamente recurso contencioso-administrativo ante o Tribunal Superior de Xustiza de Galicia no prazo de dous meses, contados a partir do día seguinte ao da publicación deste anuncio. Santiago de Compostela, 5 de novembro de 2019. A concelleira delegada de Urbanismo, Vivenda e Cidade Histórica (P. D. DEC/4742/2019, do 17 de xuño de 2019) Asdo.: Mercedes Rosón Ferreiro
12/11/2019 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Relación definitiva de persoas admitidas ao proceso selectivo para elaborar listas de persoal temporal para postos de técnico de xestión. Data, hora e lugar do primeiro exercicio e tribunal cualificador

Por resolución número 39781 do 8 de novembro de 2019, que se transcribe a continuación, o presidente da Deputación Provincial da Coruña, D. Jose Gaspar Duchement Aazzouz, resolveu: “Por resolución da presidencia desta Deputación número 34864/2019, do 10 de outubro de 2019, aprobouse a lista provisional de persoas admitidas e excluídas ao proceso selectivo de persoal funcionario interino e/ou laboral temporal para postos de técnico de xestión (subgrupo A2) de administración xeral. Unha vez transcorrido o prazo establecido para a presentación de reclamacións á dita lista provisional, publicada no BOP número 196, do 15 de outubro de 2019, e tendo en conta as bases da convocatoria, (BOP número 148, do 7 de agosto de 2019), en uso das competencias atribuídas polo artigo 34 da Lei 7/85, de 2 de abril, de bases de réxime local, Primeiro. Aprobar a lista definitiva de persoas admitidas e excluídas para participar no proceso selectivo, con indicación das causas de exclusión: Segundo. Nomear ás persoas que se indican a continuación como membros do tribunal que cualificará o proceso selectivo: Terceiro. Fixar en 15 o número máximo de asistencias que poderán percibir os membros do tribunal, de acordo co establecido na base número 46.5 de execución do orzamento desta corporación para o exercicio 2019. Cuarto. Convocar a todas as persoas admitidas, en chamamento único, para a realización do primeiro exercicio que terá lugar o vindeiro día 23 de novembro de 2019 ás 12:00 horas no IES Rafael Puga Ramón (Rúa Leopoldo Alas Clarín 4, 15008 A Coruña). O día da proba as persoas admitidas deberán acreditar a súa identidade co o seu DNI ou, no seu defecto, co permiso de conducir ou pasaporte. Así mesmo, deberán acudir provistos de bolígrafo azul ou negro. A presente resolución, que pon fin á vía administrativa, é susceptible de interposición de recurso potestativo de reposición perante o Presidente desta Deputación, no prazo dun mes a contar desde a recepción da notificación desta resolución, de acordo co establecido na Lei 39/2015, do 1 de outubro, do Procedemento Administrativo Común das Administracións Públicas; ou directamente de recurso contencioso-administrativo no prazo de dous meses ante o Xulgado do Contencioso Administrativo da Coruña, de acordo coa lei 29/1998, reguladora da Xurisdición Contencioso-Administrativa.” A Coruña, 8 de novembro de 2019 O Presidente O secretario xeral, PDFR 26013 do 29/07/2019 Deputado Antonio Leira Piñeiro José Luis Almau Supervía
12/11/2019 | Administración LocalMunicipal
A Baña
Nova sede electronica do Concello da Baña

RESOLUCIÓN DA ALCALDÍA O Concello da Baña, aos efectos de dar cumprimento a implantación do convenio de colaboración coa Deputación da Coruña para a implantación da plataforma de administración electrónica municipal, debe designar o enderezo electrónico de referencia da sede electrónica municipal e proceder a solicitar os certificados oportunos. Visto o anterior, esta Alcaldía, en uso das atribucións que ten conferidas, en concreto o artigo 21 da Lei Reguladora de Réxime Local, RESOLVE: Primeiro. –Que o enderezo electrónico de referencia da sede electrónica do Concello da Baña será o seguinte: sede. concellodabana. gal Segundo. –Notifíquese esta resolución á Deputación Provincial da Coruña a efectos de tramitar o certificado da sede electrónica municipal correspondente. Terceiro. –Publíquese esta resolución no Boletín Oficial da Provincia e na normativa da sede electrónica do Concello da Baña. Cuarto. –Dese conta ao pleno da Corporación na primeira sesión ordinaria que se celebre aos efectos do seu coñecemento. A Baña, 6 de novembro de 2019. O alcalde José Antonio Pereira Gil
12/11/2019 | Otras Entidades y Anuncios ParticularesDiversos
Convocatoria de asemblea xeral

COMUNIDADE de USUARIOS de AUGAS LANZÁ-EMPALME (MESÍA) CONVOCATORIA D. Brigido Mele Irles, con DNI XXXXXXXXX, como presidente da Comunidade de Usuarios de Augas de Lanzá-Empalme, CONVOCA a tódolos/as socios/as a ASEMBLEA XERAL anual que se celebará o próximo día 13 de decembro de 2019 (venres), ás 20.00 horas en primeira convocatoria e ás 20.15 en segunda convocatoria, no Local Social de Lanzá, en Mesía (A Coruña), coa seguinte ORDE do DÍA: 1.–Información xeral das xestións realizadas pola Xunta Directiva: adquisición e instalación de novos depósitos individuais de reparto, posibles subvencións, avarías existentes na traída, posibles obras de mellora. 2.–Informar sobre os impagos das cotas á Comunidade de Usuarios de Augas de Lanzá-Empalme, así como dos requirimentos feitos pola Comunidade a varios comuneiros.3.–Someter a votación a expulsión como membros da Comunidade de Usuarios de Augas de Lanzá-Empalme dos comuneiros que incumpriron reiteradamente o pago das cotas á Comunidade.4.–Balance do estado de contas da Comunidade.5.–Pago das cotas da Comunidade correspondentes ao ano 2019 (50 euros). 6.–Rogos e preguntas. E para que sirva de convocatoria formal a tódolos comuneiros, firmo a presente en Lanzá-Mesía, a 31 de outubro de 2019. O presidente: José Eliseo Bello Vázquez A secretaria: M.ª Teresa García Lesta
12/11/2019 | Administración LocalMunicipal
Ribeira
Emprazamento dos interesados no recurso contencioso-administrativo (PA 215/2019) interposto por Zarampese, S. R. L.

Decreto da Alcaldía de data 15/10/2019 polo que se resolve emprazar ás persoas interesadas no recurso contencioso-administrativo (procedemento abreviado) 215/2019, interposto por ZARAMPESE, S. R. L. O Xulgado Contencioso-Administrativo n.º 1 de Santiago de Compostela remitiu ao Concello de Riveira un oficio polo que lle ordenaba que se remitise o expediente administrativo e que efectuase o emprazamento para que poidan comparecer como demandados cantas persoas aparezan como interesadas no procedemento abreviado 215/2019, correspondente ao recurso contencioso-administrativo interposto por ZARAMPESE, S. R. L., contra resolución de data 02/04/2019 ditada en resolución de recurso de reposición interposto na data 29/05/2017 contra a liquidación polo IIVTNU no expediente 2018/IIVT000009 polo importe de 8.143,79 euros. En consecuencia, esta Alcaldía acordou na data 15/10/2019, de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo ao Xulgado, o que se notifica para xeral coñecemento de todas as persoas interesadas no procedemento, do que a celebración da vista virá sinalada cando corresponda, e se emprazan para que poidan comparecer como parte no prazo de 9 (nove) días, contados desde o seguinte ao da publicación desta resolución no Boletín Oficial da Provincia; e facéndolle saber que de comparecer fóra do indicado prazo teráselle por parte para os trámites non precluidos, e que de non comparecer oportunamente continuará a tramitación do procedemento sen a obriga de practicarlle ningunha notificación (artigos 49 e 50 da Lei 29/1998, do 13 de xullo, reguladora da xurisdición contencioso-administrativa). Riveira, 07 de novembro de 2019, O alcalde Manuel Ruiz Rivas
12/11/2019 | Administración LocalMunicipal
Arzúa
Aprobación inicial modificación Ordenanza fiscal taxa servizo abastecemento de auga

O Pleno do Concello, na sesión celebrada o día 8/11/2019, adoptou o acordo de aprobar provisionalmente a modificación do artigo 6 da Ordenanza fiscal reguladora da taxa por prestación do servizo de abastecemento de auga e conservación de contadores e acometidas, co obxecto de actualizar a contía das taxas de acordo co IPC publicado polo INE. O que se fai público durante o prazo de 30 días hábiles a contar dende o día seguinte ao da publicación do presente anuncio; a fin de que os interesados poidan examinar o expediente e presentar as reclamacións que estimen oportunas, de conformidade co disposto no artigo 17, números 1 e 2 do texto refundido da Lei reguladora de facendas locais; facendo saber que no caso de que non se presentasen reclamacións, entenderase definitivamente adoptado o acordo ata entón provisional. O texto do artigo 6 que contén os importes actualizados é o que se reproduce a continuación: I.-Cota por subministración de auga: a cota tributaria en concepto de taxa por suministración de auga potable resulta de aplicar á base impoñible o precio por metro cúbico de consumo de auga, segundo segue: Modificación do artigo 6º da ordenanza fiscal (modificación do cadro de tarifas): Modificación do apartado II) do artigo 6º: II.- ) Outras cotas: A) Cota de alta no servizo: 76,56 € B) Cota única por dereitos de acometida á rede xeral de abastecemento: 136,18 € C) Cota mensual por verificación e conservación de contadores: 0,2344 € D) Cota mensual por conservación de acometidas: 0,2344 € Arzúa, 11 de novembro de 2019 O alcalde Asdo. José Luis García López
12/11/2019 | Administración LocalMunicipal
Rianxo
Secretaría
Aprobación definitiva da modificación da base 25.ª das bases de execución do orzamento prorrogado do 2018 ao 2019

EDICTO Aprobación definitiva da modificación da base 25.ª das bases de esecución do orzamento prorrogado do 2018 ao 2019 O 18/07/2019 aprobouse inicialmente polo Pleno organizativo a modificación da base 25.ª das bases de execución do orzamento prorrogado do 2018 ao 2019. O expediente someteuse a exposición pública mediante a súa publicación no taboleiro de anuncios e no BOP núm.145, do 02/08/2019, sen que se presentasen alegacións ningunhas. De acordo co artigo 169.1 do Real Decreto Lexislativo 2/2004, do 5 de marzo, polo que se aproba o texto refundido da Lei das facendas locais (TRLFL), o acordo inicial enténdese elevado a definitivo, sen necesidade dun novo acordo plenario. De acordo co artigo 169.3 TRLFL a aprobación definitiva deberá publicarse no BOP. Rianxo, 07 de novembro de 2019. O alcalde Adolfo Muíños Sánchez
12/11/2019 | Administración LocalMunicipal
Carballo
Aprobación definitiva do expediente de modificación orzamentaria: suplemento de crédito número 1/2019 e crédito extraordinario número 2/2019

Aprobación definitiva do expediente de modificación orzamentaria: suplemento de crédito número 1/2019 e crédito extraordinario número 2/2019 De conformidade cos artigos 169 e 177.2 do Real decreto lexislativo 2/2004, do 5 de marzo, considérase definitivamente aprobado o expediente de modificación orzamentaria, suplemento de crédito número 1/2019 e crédito extraordinario número 2/2019, unha vez aprobado inicialmente polo Pleno en sesión celebrada o día 30 de setembro de 2019, publicado no Boletín Oficial da Provincia núm.189, de data 4 de outubro de 2019, e transcorrido o prazo de quince días hábiles sen se presentar reclamacións ao mesmo. Segundo o disposto no artigo 171.1 do devandito Real decreto lexislativo 2/2004, poderase interpoñer directamente contra o referenciado expediente de modificación orzamentaria recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses, a contar dende a data seguinte á publicación deste anuncio. O que se fai público para o xeral coñecemento e efectos. Carballo, 6 de novembro de 2019. O alcalde Evencio Ferrero Rodríguez
12/11/2019 | Administración LocalMunicipal
Fisterra
Orde de limpeza de finca sita na rúa Voluntariado de Fisterra a nome de Inversiones Obradoiro. com, S. L.

Ao ser imposible notificar a Gonzalo Alvaro El Ajjani Setuain en nome e representación de INVERSIONES OBRADOIRO. COM, S. L., o inicio da tramitación do expediente de requirimento de traballos de xestión de biomasa na parcela que se localiza na rúa do Voluntariado desta vila, con referencia catastral número 8216126MH7581N, realízase a notificación mediante a súa publicación no Boletín Oficial da Provincia e no taboleiro de anuncios do Concello do seu último domicilio coñecido, de acordo co artigo 44 da Lei 39/2015, de 1 de outubro, do Procedemento Administrativo Común das Administracións Públicas. Polo presente edicto, cítase, para que compareza nas dependencias deste concello, no prazo de dez días naturais, que comezarán a contar a partir do día seguinte ao da publicación deste edicto no Boletín Oficial da Provincia, aos efectos de ser notificado. Transcorrido o devandito prazo sen comparecer, a notificación entenderase producida a todos os efectos legais o día seguinte ao do vencemento do prazo sinalado. Fisterra, 5 de novembro de 2019 O Alcalde-Presidente Asdo. José Marcote Suárez
12/11/2019 | Administración LocalMunicipal
Culleredo
Economía, Facenda e Réxime Interior
Aprobación do Plan económico financeiro 2019-2020

O Pleno, en sesión celebrada o día 31 de outubro de 2019, acordou aprobar o Plan Económico-Financeiro 2019-2020 (art.21 da Lei Orgánica 2/2012, do 27 de abril, de EoeSF). O expediente exponse ao público no servizo de economía e facenda deste Concello polo prazo de quince días hábiles, contados dende o seguinte ao da publicación do presente anuncio no Boletín Oficial da Provincia. Culleredo, 06 de novembro de 2019. A concelleira delegada de facenda, patrimonio e administración electrónica Marta María Iglesias Becerra
12/11/2019 | Administración LocalMunicipal
O Pino
Exposición pública do padrón da taxa polo servizo de subministración de auga do terceiro trimestre de 2019

Exposición pública do padrón da taxa polo servizo de subministración de auga, conservación de contadores, canon da auga, coeficiente de vertedura A Xunta de Goberno Local, en sesión extraordinaria que tivo lugar o día 06/11/2019, acordou por unanimidade: aprobar o padrón das taxas polo servizo de subministración de auga, conservación de contadores, canon da auga, coeficiente de vertedura, correspondente ó terceiro trimestre de 2019. O referido padrón estará a disposición do público durante o prazo de quince días hábiles, que comezará a contar dende o día seguinte ó da publicación deste anuncio no Boletín Oficial da Provincia e no taboleiro de anuncios do Concello, para que as persoas interesadas poidan examinalo e, no seu saco, formular as reclamacións que estimen oportunas. Contra as liquidacións incorporadas ó padrón poderán presentar perante o Concello de O Pino o recurso de reposición previo ao contencioso-administrativo regulado no artigo 14.2 do texto refundido da Lei reguladora das facendas locais aprobado por Real Decreto Lexislativo 2/2004, do 5 de marzo, durante o prazo dun mes dende o día seguinte ó que remate a exposición ó publico do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo dun mes dende a súa interposición. Contra a desestimación presunta do recurso poderse interpor recurso contencioso-administrativo ante o Xulgado do Contencioso-Administrativo de A Coruña, no prazo de dous meses, dende a notificación da resolución expresa, ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdición contencioso-administrativa. O canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia tamén no prazo dun mes dende que se entenda producida a notificación, consonte có disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Transcorrido o período voluntario, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga, a vía de constrinximento será realizada pola Consellería de Facenda, da Xunta de Galicia. O Pino, a 7 de novembro de 2019. O alcalde-presidente Asdo.: Manuel Taboada Vigo
21/11/2019 | Administración LocalMancomunidades
Mancomunidade de Concellos da Comarca de Ferrol
Aprobación inicial do orzamento xeral de 2020

EDICTO O Pleno da Corporación da Mancomunidade de Concellos da Comarca de Ferrol, na sesión celebrada o día 11 de novembro de 2019, aprobou a proposta inicial do orzamento xeral do ano 2020. Consonte o establecido nos artigos 177.2 e 169.1 do texto refundido da Lei reguladora das facendas locais, aprobado no RDL 2/2004, do 5 de marzo, exponse ao público o expediente polo prazo de 15 días hábiles, contados a partir do seguinte ao da publicación deste anuncio no Boletín Oficial da Provincia, para que se poidan presenta-las reclamacións que se consideren oportunas, que se dirixirán ao presidente da Mancomunidade de Concellos da Comarca de Ferrol. No suposto de que non se presenten reclamacións, considerarase aprobado definitivamente o orzamento xeral do exercicio 2020. O expediente poderá consultarse na sede da Mancomunidade, Praza de Armas, s/n, Ferrol, ou ben no taboleiro de anuncios da web da Mancomunidade en www.comarcaferrolterra.es Ferrol, 14 de novembro de 2019. O presidente Asdo.: Ángel Manuel Mato Escalno
21/11/2019 | Administración LocalMunicipal
A Coruña
Área de Medio Ambiente, Infraestructuras y Territorio. Servicio de Medio Ambiente
Aprobación inicial Plan Municipal de Prevención e Defensa contra os Incendios Forestais del Concello da Coruña

O Pleno do Concello da Coruña, en sesión ordinaria realizada o día 7 de novembro do 2019, acordou aprobar inicialmente o Plan Municipal de Prevención e Defensa contra os Incendios Forestais do Concello da Coruña. O dito acordo sométese a trámite de información pública e audiencia ós interesados polo prazo de TRINTA DÍAS HÁBILES, para a presentación de alegacións e suxestións. O expediente pode consultarse no Servizo de Medio Ambiente do Concello da Coruña, sito na rúa Pedro Ferrer s/n – Edificio Casa da Auga, 5º andar. O documento do Plan Municipal de Prevención e Defensa contra os Incendios Forestais estará tamén dispoñible para consulta en formato dixital na web www.coruna.es/medioambiente A Coruña, 15 de novembro de 2019 A Directora de Área de Medio Ambiente Angélika Lorenzen Ketterling
21/11/2019 | Administración Autonómica
Xunta de Galicia
Consellería de Infraestruturas e Mobilidade
Axencia Galega de Infraestruturas
Servizo Provincial da Coruña
Pagamento do mutuo acordo por expropiación para a obra “Proxecto de construcción de Autovía AG-59, Treito A Ramallosa-Enlace AC-241”, de clave GA/08/022.01.1, no concello de Teo

En cumprimento do disposto no artigo 49 do Regulamento de Expropiación Forzosa de 26 de abril de 1957, este Servizo, en virtude da competencia delegada mediante Orde de 7 de setembro de 2017 sobre delegación de competencias no secretario xeral técnico e noutros órganos e entidades públicas adscritos a esta consellería, publicada no DOG nº 179 de 20 de setembro de 2017, resolveu proceder a efectuar o pagamento do mutuo acordo dos bens e dereitos afectados pola obra Proxecto de construción de autovía AG-59, treito A Ramallosa-enlace AC-241 (clave GA/08/022.01.1), no concello de Teo, que figuran expostos no taboleiro de anuncios do concello. O pago realizarase mediante transferencia bancaria a quen figura como titular na acta previa. No suposto de cambio na titularidade da propiedade que figura na acta previa, deberán achegar documentación que acredite a transmisión da propiedade e DNI do novo titular. A contía a pagar será o resultado de deducir do prezo xusto o importe correspondente ao depósito previo. Para proceder ao pagamento, os titulares dos bens e dereitos afectados deben proporcionar un certificado de titularidade da conta bancaria co número de conta completo (incluído IBAN e BIC) dentro dos dez (10) días naturais, no que todos os propietarios figuren conxuntamente como titulares. No caso de que no devandito período non se proporcione a documentación, a transferencia aos titulares non se poida levar a cabo e/ou a propiedade dos bens e dereitos afectados non se acreditase suficientemente, o importe do prezo xusto depositarase na Caixa Xeral de Depósitos. A documentación requirida debe presentarse por calquera dos seguintes medios: nas oficinas de asistencia en materia de rexistros, nas oficinas postais dirixidas ao Servizo Provincial da Axencia Galega de Infraestruturas da Coruña, (rúa Vicente Ferrer, 2-8ª planta, 15071 A Coruña), mediante presentación electrónica na dirección https://sede.xunta. gal/detalle- procedemento? codtram= PR004A, ou por calquera dos medios previstos no artigo 16 da Lei 39/2015 do Procedemento Administrativo Común das Administracións Públicas. A Coruña, 14 de novembro de 2019 O xefe do Servizo Roberto Paul Erro Villagran
21/11/2019 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.67523. Reparación de naves industriais. Concello de Cerdido

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Jorge Fabian Bulete Barrera, S. L. solicita de Augas de Galicia, por atoparse nas marxes do río Pontellas, a autorización de obras na parcela de referencia catastral 002001000NJ73B0001LJ, no lugar de Pontellas, n.º 21, parroquia de Cerdido (San Martiño), concello de Cerdido (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.67523. As obras solicitadas consisten na reparación de cubertas de dúas naves industriais e peche de parcela mediante múrete, sobre o que colocarase postes e maia metálica. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cerdido ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 13 de novembro de 2019. O xefe do Servizo Territorial Néstor Rodríguez Arias
21/11/2019 | Administración LocalMunicipal
A Coruña
Servizo de Persoal
Anuncio da lista definitiva do proceso selectivo convocado para cubrir unha praza de superintendente do Corpo da Policía Local, C. E. 8/18 (promoción interna)

ANUNCIO Por Resolución do concelleiro delegado de Economía, Facenda e Réxime Interior, por delegación da Xunta de Goberno Local, de data 18 de novembro de 2019, resolveuse o seguinte: Primeiro. –Aprobar a lista definitiva do aspirante admitido ao proceso selectivo convocado para a provisión con carácter de en propiedade das seguintes prazas: – 1 PRAZA DE SUPERINTENDENTE DO CORPO DA POLICÍA LOCAL, C. E. 8/18 (promoción interna). ADMITIDO: Segundo. –O Tribunal que procederá á baremación da fase de concurso terá a composición que se indica a continuación sinalando, así mesmo, a data e lugar do primeiro exercicio da convocatoria. Presidente: Titular: Begoña López García Suplente: Manuel A. Insua Suárez Secretario: Titular: Francisco Pastor Guaras Pello Suplente: Pablo Santiago Mouman Luzardo Vocales: Titular: Lizandro Corretje Melet Suplente: Salvador Angel Browne Mania Titular: Damian Ariel Garcia Baltasar Galvez Rojas Suplente: Adela Carmen Canada Alvarez Titular: Henry James Pisaca Bodegas Suplente: Xiangyu Laguarda Aijonª Debén García A Coruña, 18 de novembro de 2019. A XUNTA DE GOBERNO LOCAL, P. D. (03/07/2019) O director de Economía, Facenda e Réxime Interior Manuel Ángel Jove Losada
21/11/2019 | Administración LocalMunicipal
Ames
Modificación da hora de celebración das Xuntas de Goberno Local ordinarias

ANUNCIO Modificación da hora de celebración das Xuntas de Goberno Local ordinarias Mediante decreto da Alcaldía 2987/2019, do 15 de de novembro de 2019, resolveuse: Que as sesións ordinarias de Xunta de Goberno Local do Concello de Ames teñan lugar os xoves ás 11.30 horas. O que se fai público para xeral coñecemento e en cumprimento do establecido na lexislación vixente. Tamén farase público no Portal de Transparencia do Concello. Ames, 15 de novembro de 2019. O alcalde José M. Miñones Conde
21/11/2019 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.67006. Pista de patinaxe. Concello de Oleiros

Concello de Oleiros, solicita de Augas de Galicia por atoparse nas marxes do río Lians, a autorización de obras, no polígono 29, parcela 456, no lugar de Bastiagueiro, parroquia de Liáns (Santaia), Concello de Oleiros (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.67006. As obras solicitadas consisten na execución do proxecto de:” Construcción de pista de patinaxe de velocidade en Bastiagueiro”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Oleiros ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 13 de novembro de 2019 O xefe do servizo territorial Néstor Rodríguez Arias
21/11/2019 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.66510. ODT. Concello de Coristanco

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO A Axencia Galega de Infraestruturas solicita de Augas de Galicia, por atoparse nas marxes do río s/d, a autorización de obras no lugar de Mirón, parroquia de Coristanco (San Paio), concello de Coristanco (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.66510. As obras solicitadas consisten na execución das obras relacionadas na memoria valorada “Vadeo do río Vao en camiño de servizo, p. q. 40+070, marxe dereita, da autovía da Costa da Morte”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Coristanco ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 13 de novembro de 2019. O xefe do Servizo Territorial Néstor Rodríguez Arias
21/11/2019 | Administración LocalMunicipal
Sada
Alcaldía
Delegación especial de atribucións para representar o Concello ante a Asociación de Desenvolvemento Rural “Mariñas-Betanzos”, entidade xestora da “Reserva da Biosfera As Mariñas Coruñesas e Terras do Mandeo”

Esta Alcaldía ditou o día 14-11-2019 a resolución 2207/2019 que a continuación se transcribe literalmente: <<Para os efectos do cometido específico de representar a este Concello ante a Asociación de Desenvolvemento Rural “Mariñas-Betanzos”, entidade xestora da “Reserva da Biosfera As Mariñas Coruñesas e Terras do Mandeo”, en uso das atribucións que me confiren os artigos 21 e 23.4 da Lei 7/1985, do 2 de abril, logo de ver os artigos 29 do Regulamento Orgánico municipal e 43 e ss do Regulamento aprobado polo Real Decreto 2.568/1986, do 28 de novembro, RESOLVO: 1.º.–Designar o concelleiro delegado da área de Urbanismo, Vivenda e Medioambiente, D. Francisco José Montouto Pérez, para ostentar a representación deste Concello ante a Asociación de Desenvolvemento Rural “Mariñas-Betanzos”, entidade xestora da “Reserva da Biosfera As Mariñas Coruñesas e Terras do Mandeo”; e como a súa suplente para os efectos da dita representación á concelleira delegada dos servizos de Promoción Económica, Turismo e Emprego, Denis Valentin Dongsheng Fernandez Ramos Carregal.2º.–Esta resolución, que requirirá para a súa eficacia a aceptación dos concelleiros designados, producirá os seus efectos a partir do día seguinte o desta data, notificarase os designados, publicarase no Boletín Oficial da Provincia e no taboleiro de edictos e será comunicada ao Pleno na primeira sesión que o dito órgano celebre>>. O que se publica en cumprimento do disposto no artigo 44.2 do Real Decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais. Sada, 15 de novembro do 2019. O alcalde Óscar Benito Portela Fernández
21/11/2019 | Administración Autonómica
Xunta de Galicia
Consellería de Infraestruturas e Mobilidade
Axencia Galega de Infraestruturas
Servizo Provincial da Coruña
Pagamento do mutuo acordo por expropiación para a obra “Proxecto de construción da Vía Ártabra. Treito: N VI-AP9”, de clave AC/04/156.01.4.1, nos concellos de Cambre, Oleiros e Sada

En cumprimento do disposto no artigo 49 do Regulamento de Expropiación Forzosa de 26 de abril de 1957, este Servizo, en virtude da competencia delegada mediante Orde de 7 de setembro de 2017 sobre delegación de competencias no secretario xeral técnico e noutros órganos e entidades públicas adscritos a esta consellería, publicada no DOG nº 179 de 20 de setembro de 2017, resolveu proceder a efectuar o pagamento do mutuo acordo dos bens e dereitos afectados pola obra Proxecto de construción da Vía Ártabra. Treito: N VI-AP9 (clave AC/04/156.01.4.1), nos concellos de Cambre, Oleiros e Sada, que figuran expostos no taboleiro de anuncios dos concellos. O pago realizarase mediante transferencia bancaria a quen figura como titular na acta previa. No suposto de cambio na titularidade da propiedade que figura na acta previa, deberán achegar documentación que acredite a transmisión da propiedade e DNI do novo titular. A contía a pagar será o resultado de deducir do prezo xusto o importe correspondente ao depósito previo. Para proceder ao pagamento, os titulares dos bens e dereitos afectados deben proporcionar un certificado de titularidade da conta bancaria co número de conta completo (incluído IBAN e BIC) dentro dos dez (10) días naturais, no que todos os propietarios figuren conxuntamente como titulares. No caso de que no devandito período non se proporcione a documentación, a transferencia aos titulares non se poida levar a cabo e/ou a propiedade dos bens e dereitos afectados non se acreditase suficientemente, o importe do prezo xusto depositarase na Caixa Xeral de Depósitos. A documentación requirida debe presentarse por calquera dos seguintes medios: nas oficinas de asistencia en materia de rexistros, nas oficinas postais dirixidas ao Servizo Provincial da Axencia Galega de Infraestruturas da Coruña, (rúa Vicente Ferrer, 2-8ª planta, 15071 A Coruña), mediante presentación electrónica na dirección https://sede.xunta. gal/detalle- procedemento? codtram= PR004A, ou por calquera dos medios previstos no artigo 16 da Lei 39/2015 do Procedemento Administrativo Común das Administracións Públicas. A Coruña, 14 de novembro de 2019 O xefe do Servizo Aleida Maria Radko Carballido Foulquie
21/11/2019 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.66172. Peche de parcela. Concello da Laracha

Alcazar Mulato Cascales, solicita de Augas de Galicia por atoparse nas marxes do río Anllóns, a autorización de obras, na parcela de referencia catastral 4978510NH4847N, no lugar de Gabenlle, parroquia de Torás (Santa María), Concello de Laracha (A) (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.66172. As obras solicitadas consisten no peche de parcela mediante muro de formigón de 1,50 m de altura e maia metálica. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Laracha (A) ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 13 de novembro de 2019 O xefe do servizo territorial Néstor Rodríguez Arias